Document ID: 32013R0934

PROVEDBENA UREDBA KOMISIJE (EU) br. 934/2013
оd 27. rujna 2013.
o izmjeni Provedbene uredbe (EU) br. 914/2013 o utvrđivanju gornjih granica proračuna za 2013. primjenjivih na određene programe izravne potpore predviđene Uredbom Vijeća (EZ) br. 73/2009
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 73/2009 od 19. siječnja 2009. o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike, o izmjeni uredaba (EZ) br. 1290/2005, (EZ) br. 247/2006, (EZ) br. 378/2007 i stavljanju izvan snage Uredbe (EZ) br. 1782/2003 (1), a posebno prvi podstavak njezina članka 51. stavka 2., prvi podstavak njezina članka 69. stavka 3. i njezin članak 142. točku (c),
budući da:
(1)
Provedbenom uredbom Komisije (EU) br. 914/2013 (2) utvrđene su gornje granice proračuna za 2013. primjenjive na određene programe izravne potpore predviđene Uredbom Vijeća (EZ) br. 73/2009.
(2)
Grčka se tijekom 2010., 2011. i 2012. koristila mogućnošću predviđenom člankom 69. stavkom 1. Uredbe (EZ) br. 73/2009. U skladu s time za svaku je od navedenih godina utvrđena gornja granica proračuna za određene potpore iz poglavlja 5. glave III. Uredbe (EZ) br. 73/2009.
(3)
U srpnju 2012. Grčka je odlučila iskoristiti i mogućnost predviđenu člankom 69. stavkom 1. Uredbe (EZ) br. 73/2009 za 2013. Međutim, zbog nesporazuma povezanog s dostavljanjem obavijesti o toj odluci, Provedbena uredba (EU) br. 914/2013 ne sadržava iznose potpore koji se moraju utvrditi kako bi se odredila gornja granica proračuna za 2013 nije
(4)
Budući da je Grčka odlučila nastaviti s provedbom te potpore u 2013., pri čemu nije prijavila nikakvu izmjenu iznosa namijenjenih financiranju predmetnih mjera potpore u odnosu na iznose iz 2012., potrebno je utvrditi gornju granicu proračuna za 2013.
(5)
Radi jasnoće potrebno je objaviti gornju granicu koja proizlazi iz iznosa koje je Grčka namijenila predmetnim mjerama u 2013.
(6)
Provedbenom uredbom Komisije (EU) br. 929/2013 (3) izmijenjene su nacionalne gornje granice za 2013. utvrđene Prilogom VIII. Uredbe (EZ) br. 73/2009 za Luksemburg i Maltu. Prilog V. Provedbenoj uredbi (EU) br. 914/2013 potrebno je na odgovarajući način izmijeniti.
(7)
U skladu sa šestim podstavkom članka 51. stavka 1. Uredbe (EZ) br. 73/2009, Hrvatska je Komisiju obavijestila o svojoj odluci da određeni postotak gornjih granica utvrđenih člankom 104. stavkom 4. i člankom 112. stavkom 5. te Uredbe iskoristi za plaćanja za ovce i koze te za plaćanja za govedinu i teletinu. Stoga je potrebno utvrditi relevantne gornje granice za premiju za ovce i koze, dopunsku premiju za ovce i koze te premiju za krave dojilje.
(8)
U skladu s člankom 69. stavkom 1. Uredbe (EZ) br 73/2009, Hrvatska se prije datuma pristupanja EU-u odlučila koristiti posebnom potporom u sektoru mlijeka i mliječnih proizvoda predviđenom člankom 68. stavkom 1. točkom (a) podtočkom ii. te Uredbe i svoju je odluku priopćila Komisiji. Ta je odluka u skladu s ograničenjem utvrđenim člankom 69. stavkom 4. Uredbe (EZ) br. 73/2009. Komisija bi trebala utvrditi relevantne gornje granice.
(9)
Hrvatska primjenjuje program jedinstvenih plaćanja predviđen glavom III. Uredbe (EZ) br. 73/2009. Radi jasnoće potrebno je objaviti gornju granicu proračuna programa jedinstvenih plaćanja za Hrvatsku za 2013., koja proizlazi iz odbitka gornjih granica utvrđenih za plaćanja iz članaka 52., 53. i 68. Uredbe (EZ) br. 73/2009 od gornjih granica utvrđenih u Prilogu VIII. toj Uredbi.
(10)
Priloge od I. do V. Provedbenoj uredbi (EU) br. 914/2013 potrebno je na odgovarajući način izmijeniti.
(11)
Mjere predviđene ovom Uredbom u skladu su s mišljenjem Odbora za upravljanje izravnim plaćanjima,
DONIJELA JE OVU UREDBU:
Članak 1.
Prilozi od I. do V. Provedbenoj uredbi (EU) br. 914/2013 mijenjaju se u skladu s Prilogom ovoj Uredbi.
Članak 2.
Ova Uredba stupa na snagu sedmog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. rujna 2013.

Labels: 2
19
5
6
18